CELEX: 62019TN0027
Language: hu
Date: 2019-01-15 00:00:00
Title: T-27/19. sz. ügy: 2019. január 15-én benyújtott kereset – Pilatus Bank és Pilatus Holding kontra EKB

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/47
            
         
      2019. január 15-én benyújtott kereset – Pilatus Bank és Pilatus Holding kontra EKB
      (T-27/19. sz. ügy)
      (2019/C 72/60)
      Az eljárás nyelve: angol
      
         Felek
      
      
         Felperesek: Pilatus Bank plc (Ta’Xbiex, Málta) és Pilatus Holding ltd. (Ta’Xbiex) (képviselők: O. Behrends, L. Feddern és M. Kirchner ügyvédek)
      
         Alperes: Európai Központi Bank
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az EKB által a Pilatus Bank működési engedélyének visszavonásáról 2018. november 2-án hozott és a Pilatus Bank plc. részére 2018. november 5-én megküldött határozatot;
               
            
                  —
               
               
                  az alperest kötelezze valamennyi költség viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek tizenegy jogalapra hivatkoznak.
      
                  1.
               
               
                  Az első jogalap azon alapul, hogy az EKB nem teljesítette az EFM-rendelet (1) 14. cikkének (5) bekezdésében foglalt feladatait.
               
            
                  2.
               
               
                  A második jogalap azon alapul, hogy az EKB tévesen állapította meg az engedély visszavonásának jogalapját.
               
            
                  3.
               
               
                  A harmadik jogalap azon alapul, hogy az EKB nem vette megfelelően figyelembe a határozat diszkrecionális jellegét.
               
            
                  4.
               
               
                  A negyedik jogalap azon alapul, hogy az EKB nem értékelte megfelelően a releváns tényeket, illetve ezen értékelést nem pártatlanul és nem tárgyszerűen végezte el.
               
            
                  5.
               
               
                  Az ötödik jogalap azon alapul, hogy az EKB megsértette az arányosság elvét.
               
            
                  6.
               
               
                  A hatodik jogalap azon alapul, hogy az EKB megsértette azt az elvet, hogy saját felróható magatartására előnyök szerzése végett senki sem hivatkozhat (nemo auditur propriam turpitudinem allegans).
               
            
                  7.
               
               
                  A hetedik jogalap azon alapul, hogy az EKB az álláspontja keretében tévesen alkalmazta a jogot az ártatlanság vélelmét érintően.
               
            
                  8.
               
               
                  A nyolcadik jogalap azon alapul, hogy az EKB megsértette az egyenlő bánásmód elvét és hátrányosan megkülönböztető módon járt el.
               
            
                  9.
               
               
                  A kilencedik jogalap azon alapul, hogy az EKB megsértette az EFM-rendelet 19. cikkét és (75) preambulumbekezdését, valamint visszaélt a hatáskörével.
               
            
                  10.
               
               
                  A tizedik jogalap azon alapul, hogy az EKB megsértette a felperesek védelemhez és meghallgatáshoz való jogát.
               
            
                  11.
               
               
                  A tizenegyedik jogalap azon alapul, hogy az EKB nem indokolta megfelelően a határozatát.
               
            
         (1)  Az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet (HL 2013. L 287., 63. o.).